
**2025 m. sausis**

[Žilvinas Svigaris](https://www.patogupirkti.lt/zilvinas-svigaris-knygos), [Laura Ivanova](https://www.patogupirkti.lt/laura-ivanova-knygos)

[**Sonatiniai M. K. Čiurlionio garsovaizdžiai**](https://www.patogupirkti.lt/knyga/sonatiniai-m-k-ciurlionio-garsovaizdziai.html)

Mokslinių staripsnių rinkinys „Sonatiniai M. K. Čiurlionio garsovaizdžiai“ skirtas ne tik profesionaliai akademinei auditorijai, studentams, dėstytojams, mokytojams, bet ir vyresniųjų klasių mokiniams bei platesnei visuomenei, o taip pat dailininkams, kūrybinei inteligentijai, aktualus minint M.K. Čiurlionio 150 –asias gimimo metines. Išleido Lietuvos kultūros tyrimų institutas 2022 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[**Muzika kaip teatras**](https://www.patogupirkti.lt/knyga/muzika-kaip-teatras.html)**.** [**Faustas Latėnas**](https://www.patogupirkti.lt/faustas-latenas-knygos)

Knyga skirta iškiliai lietuvių kultūros asmenybei, Nacionalinės premijos laureatui, teatro ir kino kompozitoriui, akademinės muzikos kūrėjui Faustui Latėnui. Išsamiai pristatoma kompozitoriaus biografija – taip pat ir jo paties pasakojimu – ir visa kūryba, analizuojami spektakliai, sukurti Jaunimo, Vilniaus mažajame, „Lėlės“, kituose Lietuvos teatruose ir užsienyje. Muzikologas Viktoras Gerulaitis aptaria Fausto Latėno akademinę muziką. Vieną žymiausių lietuvių teatro asmenybių atskleidžia šeimos narių, bičiulių ir kolegų – aktoriaus ir režisieriaus Algirdo Latėno, aktorės Elžbietos Latėnaitės, režisierių Vitalijaus Mazūro, Eimunto Nekrošius, Rimo Tumino, kompozitorių Vidmanto Bartulio, Algirdo Martinaičio, dailininko Adomo Jacovskio ir kitų pasakojimai. Išleido R. Paknio leidykla 2015 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[**Ant muzikos sparnų (natos)**](https://www.patogupirkti.lt/knyga/ant-muzikos-sparnu-natos.html)**.** [Saulius Šiaučiulis](https://www.patogupirkti.lt/saulius-siauciulis-knygos)

Fortepijoninės pjesės jaunimui. Išleido Klaipėdos universiteto leidykla 2017 m.

[**Miego vežimai. Lopšinės su natomis**](https://www.patogupirkti.lt/knyga/miego-vezimai-lopsines-su-natomis.html)**.** [Jeronimas Laucius](https://www.patogupirkti.lt/jeronimas-laucius-knygos).

Kompozitorius Rymantas Mikelskas. Dainelės su natomis 6-8 metų vaikams. Išleido „Trys Žvaigždutės“ 2003 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/muzika-visiems.html)**Muzika visiems.** [**Ieva Dūdaitė**](https://www.patogupirkti.lt/ieva-dudaite-knygos)**.**

Autorė perteikia ne tik grojimo fortepijonu techniką, bet ir nuoširdų norą pasidalinti muzikos grožiu bei gyliu, kurie yra įkvėpimo šaltinis mokiniams, nes perteikia ne tik puikias metodines žinias, bet ir padeda atrasti vidinę motyvaciją. Išleido Alma litera 2024 m.

­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## [Lietuvių kalendorinės šventės |](https://www.patogupirkti.lt/knyga/lietuviu-kalendorines-sventes.html) **Lietuvių kalendorinės šventės.**

## Čia pasakojama apie lietuvių tautos papročius ir tradicijas. Knygelė skirta tiek jaunimui, tiek suaugusiems žmonėms, skatinanti žymiai gilesnes tautos savitumo pažinimo gelmes. Išleido Dajalita 2022 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


[**Saulelė tekėjo. Tautosakos rinkinys.**](https://www.patogupirkti.lt/knyga/saulele-tekejo-tautosakos-rinkinys.html) Sudarė [Jūratė Liudavičienė](https://www.patogupirkti.lt/jurate-liudaviciene-knygos).

Rinkinyje **"Saulelė tekėjo"** remiantis L. Saukos „Lietuvių tautosaka“ (Vilnius, 1998) yra trumpai apibūdinti visi tautosakos žanrai ir pateikiami apibrėžimai bei pavyzdžiai. Toks rinkinys bus naudingas kiekvienam pradinių klasių mokytojui, darželio auklėtojai, etnografinio būrelio vadovui. Kai kurie dainuojamosios tautosakos kūriniai spausdinami su melodijomis. Išleido Lucilijus 2019 m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[**Paklausykit manę, jauno bernelio. Jauniaus Vyliaus užrašytos suvalkiečių tautosakos rinktinė (su CD)**](https://www.patogupirkti.lt/knyga/paklausykit-mane-jauno-bernelio-jauniaus-vyliaus-uzrasytos-suvalkieciu-tautosakos-rinktine-su-cd.html)


Šioje Jauniaus Vyliaus knygoje rasime per 300 gražiausių, būdingiausių ir išskirtinių kūrinių, atrinktų iš visos jo užrašytos tautosakos, pirmenybę teikiant dar neskelbtiems variantams. Tai daugiausia dainos, raudos, rateliai, kanklėmis paskambinti, smuiku bei armonika pagriežti muzikos kūrinai, žaidimai, pasakos, sakmės, vestuvių oracija, pasakojimai apie svarbiausius metų darbus ir šventes, papročius, instrumentų darymą bei muzikavimą jais, taip pat pluoštelis šmaikščių, išradingų mažųjų formų tautosakos kūrinių - patarlių, priežodžių, mįslių, minklių, skaičiuočių, garsų mėgdžiojimų. Kai kurių kūrinių įrašai skelbiami garso plokštelėje. išleido Lietuvių literatūros ir tautosakos institutas 2011 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[**Lietuvių liaudies dainynas, XX tomas. Kalendorinių apeigų dainos (1)**](https://www.patogupirkti.lt/knyga/lietuviu-liaudies-dainynas-xx-kalendoriniu-apeigu-dainos-1-knyga.html)

Tome skelbiamos advento-Kalėdų dainos, suskirstytos į tris skyrius. Pirmasis apima dainas, kurios nebuvo tiesiogiai susijusios su konkrečiomis apeigomis, o tik lydėjo žiemos šventinį laikotarpį. Jose plėtojami vaikinų ir merginų susitikimo, ieškojimo, rinkimosi, dovanų siuntimo motyvai, apdainuojama ištekėjusios moters dalia. Antrame tomo skyriuje publikuojamos advento-Kalėdų žaidimų dainos. Nesudėtingų choreografinių arba vaidybinių judesių lydimose dainose vyrauja gaudymo, vijimo, vadavimo, išsipirkimo, apdovanojimo vaizdai. Žaidimų dainose išryškėja humoristiniai vaikinų ir merginų varžymosi, šaunumo demonstravimo motyvai, išlieka populiari gyvenimo draugo pasirinkimo, piršimosi tema. Tomas baigiamas kalėdotojų dainomis. Knygoje skelbiamos 402 dainos, iš kurių 321 – su melodijomis, taip pat 101 papildoma melodija, taip pat pateikiamos skelbiamų dainų tipų anotacijos anglų ir vokiečių kalbomis. Išleido Lietuvių tautosakos ir literatūros institutas 2007 m.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[](https://www.patogupirkti.lt/knyga/nesmurtinis-bendravimas-gyvenimo-kalba.html)

[**Marshall B. Rosenberg**](https://www.patogupirkti.lt/marshall-b-rosenberg-knygos). [**Nesmurtinis bendravimas. Gyvenimo kalba**](https://www.patogupirkti.lt/knyga/nesmurtinis-bendravimas-gyvenimo-kalba.html)

Jei žodis „smurtinis" reiškia žeidžiantį ar žalojantį elgesį, tuomet daugumą mūsų bendravimo būdų – kitų žmonių teisimą, patyčias, išankstinį nusistatymą dėl rasės, kaltinimą, rodymą pirštu, diskriminavimą, kalbėjimą nesiklausant, kitų ar savęs kritikavimą, pravardžiavimą, piktas reakcijas, politinės retorikos naudojimą, vertinimą, kas yra geras ar blogas, teisus ar neteisus – iš tiesų galėtume pavadinti smurtiniu bendravimu. O kas yra nesmurtinis bendravimas? Atsakymas šioje knygoje. Išleido „Meilės kelias“ 2025 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/zuvis-vandenyje-knyga-apie-sklandu-bendravima.html)[**Eugenijus Laurinaitis**](https://www.patogupirkti.lt/eugenijus-laurinaitis-knygos)**.** [**Žuvis vandenyje. Knyga apie sklandų bendravimą**](https://www.patogupirkti.lt/knyga/zuvis-vandenyje-knyga-apie-sklandu-bendravima.html)

Žymus gydytojas psichiatras, psichoterapeutas, lektorius prof. dr. Eugenijus Laurinaitis veda skaitytoją per visus žmogaus gyvenimo etapus ir pateikia išsamią bendravimo abėcėlę, kad nardydami it žuvys būtume sąmoningi ir atidūs, pažintume vandenis, po kuriuos plaukiojame: ar jie skaidrūs, auginantys ir teikiantis laimės? O jei žalingi ar sekinantys, kaip tai pakeisti? Išleido Alma litera 2023 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/kokiu-giedosim-kokiu-sutarysim-su-cd.html)[**Daiva Račiūnaitė-Vyčinienė**](https://www.patogupirkti.lt/daiva-raciunaite-vyciniene-knygos)**.** [**Kokių giedosim, kokių sutarysim? (su CD)**](https://www.patogupirkti.lt/knyga/kokiu-giedosim-kokiu-sutarysim-su-cd.html)


Tai sutartinių pradžiamokslis - giesmynėlis, skirtas pradedantiesiems. Autorė savo ilgamete sutartinių giedojimo patirtimi dalijasi su norinčiais tęsti šią tradiciją (perduoti savo vaikams, mokiniams). Prie 55 giesmių rinkinėlio pridėta kompaktinė plokštelė, joje skamba sutartinės, įgiedotos grupės "Trys keturiose". Išleido Lietuvos muzikos ir teatro akademija 2024 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/bendravimo-igudziai-kaip-buti-tvirtabudiskam-klausytis-kitu-ir-spresti-konfliktus.html)[**Robertas Boltonas**](https://www.patogupirkti.lt/robertas-boltonas-knygos)**.** [**Bendravimo įgūdžiai. Kaip būti tvirtabūdiškam, klausytis kitų ir spręsti konfliktus**](https://www.patogupirkti.lt/knyga/bendravimo-igudziai-kaip-buti-tvirtabudiskam-klausytis-kitu-ir-spresti-konfliktus.html)**.**

Autorius aprašo dvylika dažniausiai pasitaikančių bendravimo kliūčių ir parodo, kaip šios „kliūtys“ kenkia santykiams, stiprindamos gynybiškumą, agresyvumą ar priklausomybę. Autorius paaiškina, kaip ugdyti tvirtabūdiškumą, gebėjimą išklausyti, spręsti konfliktus ir bendradarbiaujant ieškoti problemos sprendimo. Tai įgūdžiai, kurie padės tinkamai bendrauti net ir emociškai įtemptose situacijose. Išleido „Liūtai ne avys“, 2024 m.

Formos apačia

[**Lietuvių liaudies dainynas, XXVI tomas. Kalendorinių apeigų dainos (2) Pavasario-vasaros ciklo dainos (+2CD)**](https://www.patogupirkti.lt/knyga/lietuviu-liaudies-dainynas-xxvi-tomas-ksalendoriniu-apeigu-dainos-2.html)

Antrojoje kalendorinių apeigų dainų knygoje skelbiamos su pavasario-vasaros kalendorinių švenčių apeigomis ir papročiais susijusios Užgavėnių, Gavėnios, Jurginių, Velykų, Sekminių ir Joninių dainos. Skelbiamos 365 dainos, iš jų 264 publikuojamos su melodijomis. Siekiant išsamiau atspindėti melodinių tipų įvairovę, pridedamos 56 papildomos melodijos. Kartu su šiuo tomu leidžiamos dvi kompaktinės plokštelės su 92 autentiškais skelbiamų kūrinių įrašais. Išleido Lietuvių tautosakos ir literatūros institutas 2024 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_